STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.12 | 2020.gada 14.septembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | I.Kalniņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | A.Leitāne-Šķēle |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Kultūras ministrijas valsts sekretārs | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Veselības ministrijas pārstāve |  | J.Feldmane |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Valsts robežsardzes pārstāvis | − | I.Ruskulis |
| Latvijas Pašvaldību savienības pārstāve | − | I.Dundure |
| Latvijas Pašvaldību savienības pārstāvis | − | A.Salmiņš |
| Valsts policijas pārstāvis | − | J.Šulte |
| Latvijas investīciju attīstības aģentūras pārstāvis |  | Ģ.Blumers |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī, kā arī par situāciju Lietuvā un Igaunijā.
2. Pieņemt zināšanai Valsts policijas pārstāvja sniegto informāciju par Igaunijas iedzīvotāju uzvedību pēc Igaunijas iekļaušanas valstu sarakstā, uz kuru attiecināmi īpašie piesardzības un ierobežojošie pasākumi.
3. Pieņemt zināšanai Izglītības un zinātnes ministrijas pārstāves sniegto informāciju par situāciju izglītības iestādēs un izglītības īstenošanas procesa nodrošināšanu.
4. Pieņemt zināšanai Latvijas Pašvaldību savienības pārstāves sniegto informāciju par izglītības iestādēm organizētajiem informatīvajiem pasākumiem.
5. Lai koordinācijas grupas sēdē varētu pilnvērtīgi izvērtēt ministriju sagatavotos grozījumus Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – grozījumi noteikumos Nr.360) un pieņemt lēmumu par to virzīšanu izskatīšanai Ministru kabineta sēdē, ministrijām obligāti ir jāsagatavo arī anotācija un sagatavotie priekšlikumi grozījumiem noteikumos Nr.360 kopā ar anotāciju darba grupas dalībniekiem nosūtāmi savlaicīgi (ieteicams līdz ceturtdienai).
6. Konceptuāli atbalstīt Iekšlietu ministrijas sagatavotos grozījumus noteikumos Nr.360 (ieceļotāju uzskaites sistēma). Ministrijām izvērtēt sagatavoto grozījumu redakciju un, ja nepieciešams, savus priekšlikumus Iekšlietu ministrijai nosūtīt līdz š.g. 15.septembrim plkst. 12.00.
7. Pieņemt zināšanai Iekšlietu ministrijas sniegto prezentāciju par ieceļotāju uzskaites sistēmu.
8. Konceptuāli atbalstīt Iekšlietu ministrijas sagatavotos priekšlikumus grozījumiem Covid-19 infekcijas izplatības pārvaldības likumā un atbalstīt, ka iekšlietu ministrs tos iesniedz Saeimā.
9. Pieņemt zināšanai Krīzes vadības padomes sekretariāta sniegto informāciju par SMS apziņošanas uzsākšanas tehniskajām iespējām un iespējamo izdevumu kompensēšanu komersantiem, un Krīzes vadības padomes sekretariātam sadarbībā ar Valsts kanceleju, Iekšlietu ministriju, Veselības ministriju un Satiksmes ministriju turpināt darbu pie jautājumiem saistībā ar SMS apziņošanas ieviešanu.
10. Pieņemt zināšanai Satiksmes ministrijas pārstāves sniegto informāciju par situāciju starptautisko pasažieru pārvadājumu jomā (ieceļotāju apjoma izmaiņas pēc 3.septembra; ieceļošanas anketu aizpildīšana un nodošana valsts pārvaldes iestādēm; ieceļotāju informēšanas, epidemioloģisko piesardzības pasākumu ievērošana) un jautājumu turpināt izskatīt kādā no nākošajām koordinācijas grupas sēdēm.
11. Pieņemt zināšanai Aizsardzības ministrijas pārstāvja sniegto informāciju par sejas masku un mutes un deguna aizsegu krājumu apjomiem un to pieejamību. Pirms jautājuma atkārtotas izskatīšanas kādā no nākošajām koordinācijas grupas sēdēm tas atsevišķi izdiskutējams starp Veselības ministrijas, Aizsardzības ministrijas un Iekšlietu ministrijas resoriem.
12. Konceptuāli atbalstīt Veselības ministrijas sagatavotos grozījumus noteikumos Nr.360 (pašizolācija).
13. Neatbalstīt Ekonomikas ministrijas sagatavotos grozījumus noteikumos Nr.360 (darba atļaujas). Ekonomikas ministrijai sagatavot noteikumu projekta anotāciju un nosūtīt darba grupas dalībniekiem. Ministrijām izvērtēt sagatavoto grozījumu redakciju un savus priekšlikumus nosūtīt Ekonomikas ministrijai. Ekonomikas ministrijai precizēt noteikumu projekta redakciju atbilstoši saņemtajiem priekšlikumiem, kā arī sēdes laikā izteiktajiem Veselības ministrijas un Valsts kancelejas pārstāvju komentāriem. Saskaņoto noteikumu projektu atkārtoti izskatīt koordinācijas grupas sēdē.
14. Konceptuāli atbalstīt Izglītības un zinātnes ministrijas sagatavotos grozījumus noteikumos Nr.360 (izglītība).
15. Veselības ministrijai apvienot Veselības ministrijas un Izglītības un zinātnes ministrijas sagatavotos grozījumus noteikumos Nr.360 (tai skaitā arī anotācijas), un iesniegt tos izskatīšanai Ministru kabineta š.g. 15.septembra sēdē.
16. Neatbalstīt Ārlietu ministrijas sagatavotos grozījumus noteikumu Nr.360 3.punktam (par iestādes noteiktu piesardzības pasākumu ievērošanu amatpersonām, uz kurām attiecināmi pašizolācijas prasību ievērošanas izņēmumi).
17. Konceptuāli atbalstīt Latvijas Bankas sagatavotos grozījumus noteikumos Nr.360. Ekonomikas ministrijai izvērtēt juridiski piemērotāko vietu noteikumos, kurā tie iekļaujami, un iestrādāt tos ministrijas sagatavotajos noteikumu Nr.360 grozījumos.

Sēdi slēdz plkst. 16.40

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu